Maamaks

Maamaks on maks, mida rakendatakse maa väärtusele arvestamata sellel olevaid ehitisi, isiklikku vara või muid parendusi.

Maamaks Eestis
Eestis on maamaks riiklik maks, mis laekub tervenisti maa asukohajärgse kohaliku omavalitsuse eelarvesse. Maamaksuga maksustatakse kogu maa. Maamaksu maksab maa omanik, teatud juhtudel ka maa kasutaja.

Maamaksu summa saadakse maa maksustamishinna korrutamisel maamaksumääraga. Üldine maksumäär on 0,1–2,5% maa maksustamishinnast aastas, määra kehtestab kohalik omavalitsus.

Maamaksu soodustusi on kahesuguseid:
 soodustus, mis tuleneb maksumaksja isikust (nt pensionärid); 
 soodustus, mis tuleneb maa sihtotstarbest või maa kasutamisele seatud piirangutest (näiteks haritav maa ja looduslik rohumaa, samuti maa, millel majandustegevus on kitsendatud).

2025. aastal kogutakse Eestis esialgsetel andmetel 81,4 miljonit eurot maamaksu, mis on 22,9 miljonit enam kui 2024. aastal."Maamaksu laekumine ei kasva tänavu vaid ühes vallas" ERR, 24. jaanuar 2025

 Viited 

Välislingid
Maamaksuseadus elektroonilises Riigi Teatajas
"Uus maa maksustamishind saab avalikuks oktoobri lõpus" ERR, 29. september 2022

Kategooria:Maksud